Ploëzal

Ploëzal (bretoniksi Pleuzal) on kunta läntisessä Ranskassa Côtes-d'Armorin departementissa Bretagnen alueella. Se sijaitsee noin 20 kilometriä Guingampin kaupungista pohjoiseen.

Kunnan nähtävyys on linna Château de la Roche-Jagu. Se on rakennettu 1400-luvulla samalla paikalla olleen keskiaikaisen linnoituksen paikalle. La Roche-Jagu -perheen goottilainen linna oli alun perin paljon suurempi. Se on ainoa keskiaikainen linna Trieuxjoen rannalla. Niitä on alun perin ollut kymmenkunta valvomassa joen liikennettä, mutta muut ovat tuhoutuneet. Linnassa on tehty suuria kunnostustöitä sen jälkeen, kun Côtes d'Armorin departementti otti sen haltuunsa. Linnassa järjestetään tapahtumia ja näyttelyitä. Linnan puutarha on listattu merkittäväksi puutarhaksi.

Lähteet

Aiheesta muualla

Luokka:Côtes-d’Armorin kunnat